**ΔΙΕΥΚΡΙΝΗΣΕΙΣ ΓΙΑ ΑΔΕΙΕΣ ΑΝΑΠΛΗΡΩΤΡΙΑΣ**

(ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ, ΠΡΟΓΕΝΝΗΤΙΚΩΝ ΕΞΕΤΑΣΕΩΝ, ΚΥΗΣΗΣ, ΛΟΧΕΙΑΣ, ΤΡΙΜΗΝΗΣ ΑΝΑΤΡΟΦΗΣ ΤΕΚΝΟΥ, ΓΟΝΙΚΗΣ ΑΔΕΙΑΣ ΑΝΑΤΡΟΦΗΣ ΤΕΚΝΟΥ)

Η **άδεια για υποβολή σε μεθόδους ιατρικώς υποβοηθούμενης αναπαραγωγής** (άρθρο 35, ν. 4808/2021) χορηγείτε συνολικά για επτά (**7**) εργάσιμες ημέρες με αποδοχές, μετά από Αίτηση της αναπληρώτριας στην Διεύθυνση Εκπαίδευσης.

Απαιτείται Βεβαίωση του θεράποντος ιατρού ή του Διευθυντή Μονάδας Ιατρικώς Υποβοηθούμενης Αναπαραγωγής (Μ.Ι.Υ.Α). Η ημέρες της άδειας υπολογίζονται ως πραγματική προϋπηρεσία.

Η **άδεια προγεννητικών εξετάσεων** (άρθρο 40, ν. 4808/2021) χορηγείται στην έγκυο αναπληρώτρια με αποδοχές κατόπιν προηγούμενης ενημέρωσης με την υπηρεσία, δηλαδή με Αίτηση προς την Διεύθυνσης Εκπαίδευσης προκειμένου να υποβληθεί σε εξετάσεις προγεννητικού ελέγχου (όσες φορές χρειαστεί), εφόσον αυτές οι εξετάσεις πρέπει να γίνουν κατά τη διάρκεια του χρόνου εργασίας. Συνημμένα υποβάλλεται και Βεβαίωση του θεράποντος ιατρού ή του ιατρικού κέντρου για την διεξαγωγή της εξέτασης.

**Η άδεια κύησης** χορηγείται υποχρεωτικά για **56** ημέρες πριν από την πιθανή ημερομηνία τοκετού (ΠΗΤ) δηλαδή 8 εβδομάδες.

Απαιτείται Αίτηση της αναπληρώτριας για την χορήγηση της άδειας και Ιατρική Βεβαίωση που να αναφέρει την πιθανή ημερομηνία τοκετού.

Σε περίπτωση που έχει πραγματοποιηθεί εργασία 10 ημερών και δεν έχει χορηγηθεί άλλη αναρρωτική άδεια, οι πρώτες 15 ημέρες της άδειας κύησης πληρώνονται από την Διεύθυνση Εκπαίδευσης, οι υπόλοιπες ημέρες πληρώνονται από τον ΕΦΚΑ (οπότε όλες οι μέρες της άδειας κύησης είναι με αποδοχές). Η αναπληρώτρια κάνει ηλεκτρονική Αίτηση χορήγησης του επιδόματος μητρότητας στον ΕΦΚΑ (δικαιούται το επίδομα μητρότητας, αν κατά τη διάρκεια άδειας κύησης και λοχείας εφόσον υπάρχουν 200 ένσημα τον προηγούμενο έτος).

Η Απόφαση του ΕΦΚΑ (Επίδομα Μητρότητας) μόλις εκδοθεί πρέπει να αποσταλεί από την αναπληρώτρια στο email της Διεύθυνσης Εκπαίδευσης.

**Η άδεια λοχείας** χορηγείται για **63** ημέρες, δηλαδή 9 εβδομάδες μετά τον τοκετό. Η πρώτη μέρα της άδειας λοχείας είναι η μέρα του τοκετού.

Απαιτείται Αίτηση της αναπληρώτριας προς την Διεύθυνση Εκπαίδευσης για την χορήγηση της άδειας μαζί με την ληξιαρχική πράξη γέννησης τέκνου που εκδίδεται από τον Δήμο. Η ημέρες της άδειας λοχείας είναι με αποδοχές οι οποίες πληρώνονται όλες από τον ΕΦΚΑ. Η αναπληρώτρια κάνει ηλεκτρονική Αίτηση χορήγησης του επιδόματος μητρότητας στον ΕΦΚΑ.

Η Απόφαση του ΕΦΚΑ (Επίδομα Μητρότητας) μόλις εκδοθεί πρέπει να αποσταλεί από την αναπληρώτρια στο email της Διεύθυνσης Εκπαίδευσης.

ΣΗΜΕΙΩΣΕΙΣ:

\* Σε περίπτωση που ο τοκετός πραγματοποιηθεί νωρίτερα της πιθανής ημερομηνίας, οι ημέρες συμψηφίζονται, ώστε να μη χαθούν και να συμπληρωθούν συνολικά 119 ημέρες (56+63=119).

\*\* Οι παραπάνω άδειες υπολογίζονται ως πραγματική προϋπηρεσία.

**Η τρίμηνη άδεια ανατροφής με αποδοχές** (άρθρο 26, ν.4599/2019) είναι 3 μήνες και 15 ημέρες και αρχίζει την επόμενη μέρα μετά το τέλος της άδειας λοχείας.

Χορηγείται με τη υποβολή Αίτησης προς την Διεύθυνση Εκπαίδευσης από την αναπληρώτρια, με συνημμένα πρόσφατο πιστοποιητικό οικογενειακής κατάστασης του Δήμου και μια υπεύθυνη δήλωση πως δε θα γίνει χρήση μειωμένου ωραρίου και πώς ο πατέρας δε θα κάνει χρήση άδειας ανατροφής παράλληλα με τη μητέρα. Η παραπάνω τρίμηνη άδεια ανατροφής λογίζεται κανονικά στην προϋπηρεσία.

**Η γονική άδεια ανατροφής τέκνου έως 8 ετών** διάρκειας **4 μηνών** χορηγείται εφόσον έχει συμπληρωθεί ένα έτος στον ίδιο εργοδότη (ακόμη και διακεκομμένο). Υποβολή αίτησης στον εργοδότη τουλάχιστον 1 μήνα πριν την άδεια, με ένα πρόσφατο πιστοποιητικό οικογενειακής κατάστασης, εκτός αν συντρέχουν έκτακτοι λόγοι.

Για τους **δύο πρώτους μήνες** χορηγείται επίδομα από την **ΔΥΠΑ** (πρώην ΟΑΕΔ ) κατόπιν Αίτησης της αναπληρώτριας. Η συγκεκριμένη **άδεια μπορεί να χορηγηθεί είτε συνεχόμενα είτε τμηματικά αλλά άπαξ εντός της σύμβασης**, μέχρι το παιδί να συμπληρώσει την ηλικία των 8 ετών, χωρίς να υπερβαίνει το άθροισμα των 4 μηνών. Η παραπάνω άδεια λογίζεται κανονικά στην προϋπηρεσία.

**\***Σε περίπτωση που **το παιδί στερείται τον έναν γονέα λόγω θανάτου**, **ή**  στην περίπτωση μη αναγνώρισής του από τον πατέρα **ή** αν ο ένας γονέας έχει στερηθεί καθ’ ολοκληρία τη γονική μέριμνα, τότε **ο γονέας δικαιούται 8 μήνες άδεια και τέσσερις μήνες επιδότηση από την ΔΥΠΑ ή το διπλάσιο σε περίπτωση διδύμων.**